
Da li je pozivanje ka Allahu dužnost svakog muslimana i muslimanke, ili je to svedeno samo na učenjake i one koji traže ***[znanje](https://pitajucene.com/search/znanj/questions/ "Pretraži pitanja o znanju")***?


* 
* 
* 
* 
* 
* 
* 

 
Ko je dužan pozivati Allahu

Ako bi čovjek bio ispravno upućen u ono čemu poziva onda nema razlike između toga da li je od velikih učenjaka na koje se uperuje prstom, ili učenika koji je uspješan u svom sticanju znanja ili onih koji su obični ljudi koji imaju ***[znanje](https://pitajucene.com/search/znanj/questions/ "Pretraži pitanja o znanju")*** po tom pitanju u potpunosti i sigurno. Zaista je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, neka je na njega Allahov salavat i selam, rekao: „Prenesite od mene makar jedan ajet.“, a nije od uslova da bi čovjek bio prenosilac to da dosegne velike stepene u znanju. Međutim, uslovljava se da ima potpuno znanje o onome u šta poziva, a ako bi pozivao ne poznajući ***[propis](https://pitajucene.com/search/Propis/questions/ "Pretraži pitanja o propisima")***, nego samo iz želje koju osjeća, onda to ne bi bilo dozvoljeno.


Stoga, kod braće koji pozivaju ka Allahu, a ne posjeduju znanje osim u malim količinama, nalazimo da iz velike želje koju osjećaju zabranjuju ono što Allah nije zabranio, i obavezuju robove onim čime ih Allah nije obavezao, a to je veoma opasna stvar, zato što je zabrana onog što je Allah dozvolio isto što i dozvoljavanje onog sto je Allah zabranio. Pa ako bi oni kritikovali druge u dozvoljavanju neke stvari isto tako bi drugi njih kritikovali u zabranjivanju te stvari, zato što je Allah te dvije stvari učinio istim. Rekao je Uzvišeni: I ne govorite neistine jezicima svojim: „Ovo je ***[halal](https://pitajucene.com/search/halal/questions/ "Pretraži pitanja o halalu")***, a ovo ***[haram](https://pitajucene.com/search/haram/questions/ "Pretraži pitanja o haramu")***.“, da biste tako o Allahu neistine iznosili. Oni koji o Allahu govore neistine – neće uspjeti, kratko će uživati, i njih će strašna patnja čekati. (Sura En-Nahl, 116-117.)


Na pitanje odgovorio: šejh Muhammed ibn Salih ***[el-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***  

Preuzeto sa stranice: <http://www.s-d-o.org>


